
Organizimi i Shkollës Verore Europiane është një nga iniciativat e para të Këshillit Kombëtar të Integrimit Europian (KKIE). Në takimin e parë të tij, në 8 maj 2015, është shprehur gatishmëria për të iniciuar ngritjen përgjatë vitit 2016, të një shkolle për çështjet e integrimit europian e cila do të jetë e hapur për administratën publike, për studiuesit e rinj, organizatat e shoqërisë civile dhe grupet e tjera të interesit, me qëllim ofrimin e njohurive të thelluara teorike dhe praktike mbi Bashkimin Europian.
Raundi i parë i Shkollës Verore Evropiane, i miratuar me Vendimin e Byrose se Kuvendit nr. 69, datë 04.05.2016, u organizua nga KKIE në partneritet me Fondacionin Shoqëria e Hapur për Shqipërinë (OSFA), Rrjetin e Informimit të Bashkimit Europian dhe Kombet e Bashkuara (UN), në datat 26-30 shtator 2016 në ambjentet e kryesisë së Kuvendit. Ky raund i parë i Shkollës Europiane synonte të ndihmonte në identifikimin e aktorëve të mundshëm të Ekipit Negociator për anëtarësimin e Shqipërisë në BE, si dhe të krijojë një grup ekspertësh me njohuri të thella mbi procesin e integrimit në BE. Zhvillimi i trajnimeve të tilla gjithëpërfshirëse kontribuon në promovimin e një qasje të re të unifikuar të formimit të vazhdueshëm e gjithëpërfshirës  për çështjet e integrimit Europian, në linjë edhe me nismat e ndërmarra nga Kuvendi për t’i dhënë një nxitje të posaçme forcimit të bashkëpunimit me universitetet dhe aktorët e shoqërisë civile.
 
Programi i Shkollës Verore përfshinte katër module kryesore:
· Situata aktuale dhe kuadri institucional i Integrimit Europian në Shqipëri;
· Negociatat: Strategjitë dhe negociimi;
· Hapat dhe fazat drejt negociatave;
· Komunikimi në publik i procesit të Integrimit Europian.
Shkolla Verore ishte e hapur për:
· Nëpunës të administratës publike shqiptare (duke përfshirë edhe institucionet e pavarura) që punojnë në fushën e Integrimit Europian të cilët të synojë të angazhohen në procesin e negociatave;
· Studiuesit e rinj dhe përfaqësues të organizatave jo-fitimprurëse, të cilët dëshirojnë të përmirësojnë aftësitë e tyre në fushën e Integrimit Europian dhe synojnë të jenë të përfshirë në procesin e negociatave;
· Gazetarë që mbulojnë cështjet e Integrimit Europian.
Shkolla Verore Europiane tërhoqi interesin e një numri të madh ekspertësh dhe profesionistësh të çështjeve të Integrimit Europian. Në përgjigje të thirrjes së hapur për pjesëmarrje, aplikuan 221 persona, prej të cilëve 69 ishin përfaqësues nga shoqëria civile dhe bota akademike, 92 përfaqësues nga administrata publike dhe 7 përfaqësues nga media. Në vlerësimet e shprehura nga pjesëmarrësit, organizimi i shkollës verore u konsiderua si një iniciativë shumë e mirë e Kuvendit e cila adreson rekomandimet e BE për forcimin e kapaciteteve të të gjithë aktorëve si dhe forcon më tej bashkëpunimin e tyre me Kuvendin.

LISTA E PJESËMARRËSVE NË SHKOLLËN VERORE EUROPIANE 26-30 SHTATOR 2016


Nr. Emri Mbiemri Pozicioni
1 Alfred Bundo Drejtor i Drejtorisë së Integrimit Europian, Ministria e Energjisë dhe Industrisë
2 Alma Faskaj Këshilltare e Njësisë së Përafrimit të Legjislacionit , Kuvendi i Shqipërisë
3 Arba Bekteshi Studiuese
4 Ardiana Sokoli Drejtore e Integrimit Europian , Ministria e Mjedisit
5 Alida Beqiraj Eksperte e Integrimit Europian, Ministria e Integrimit Europian
6 Arlinda Kondi Përgjegjëse sektori për Integrimin Europian, Ministria e Kulturës
7 Arnisa Tepelija Studiuese, Fondacioni “Shoqëria e Hapur për Shqipërinë”
8 Baisa Sefa Studiuese, Qendra A.L.T.R.I
9 Besfort Lamllari Studiuese, Fondacioni “Shoqëria e Hapur për Shqipërinë”


10 Besjan Zogaj Zëdhënës, Presidenca
11 Blerina Ago Këshilltare  e Ministrit të Bujqësisë
12 Eda Koshovari Përgjegjëse sektori për Integrimin Europian, Ministria e Energjisë dhe Industrisë
13 Edmond Avdyli Përgjegjëse sektori për Integrimin Europian, Ministria e Shëndetësisë
14 Eduart Ostrosi Drejtor i Drejtorisë së Integrimit Europian, Ministria e Zhvillimit Urban
16 Ermelinda Kanushi Konsulente e projekteve të BE-së, AWO Kreiserverband Alfeld (Leine)e.V
17 Fatjola Lubonja Drejtore e Integrimit dhe Projekteve, Ministria e Punëve të Brendshme
18 Florensa Haxhi Koordinatore për Ndihmën e Huaj, Këshilli i Ministrave
19 Gentiana Bektashi Përgjegjëse sektori për Integrimin Europian, Ministria e Punëve të Brendshme
20 Geron Kamberi Drejtor i Përgjithshëm, Agjencia e Kërkimit, Teknologjisë dhe Informacionit
21 Ilirjana Topulli Përgjegjëse sektori për Integrimin Europian, Ministria e Arsimit dhe Sportit
22 Indrit Puteci Këshilltar i kryetarit, Bashkia Tiranë
23 Irna Dobi Studiuese,  European Policy Hub
24 Jola Kepi (Himçi) Drejtore e Zyrës NAO, Ministria e Financave
26 Lauresha Grezda Drejtore e Integrimit Europian dhe Projekteve, Ministria e Bujqësisë
27 Lindita Sotiri Drejtore e  Integrimit Europian, Ministria e Transportit dhe Infrastrukturës
28 Lorena Pullumbi Këshilltare e ministrit, Ministri i Shtetit për Çështjet Vendore
29 Manjola Duli Pedagoge, Universiteti “Luarasi”







30 Manushaqe Rina Anëtare, Këshilli Bashkiak Dibwr
31 Najada Shundi Përgjegjëse sektori për Integrimin Europian, Ministria e Drejtësisë
32 Nita Shala Studiuese, Fondacioni “Shoqëria e Hapur për Shqipërinë”
33 Orkidea Xhaferaj Menaxhere programi, Qendra PERFORM
34 Rozeta Tase (Rrapushi) Gazetare, Albanian Daily News
35 Tetis Lubonja Drejtore e Integrimit Europian, Ministria e Drejtësisë
36 Vanina Kalemi (Jakupi) Përgjegjëse e Sektorit të IPA-s, Ministria e Financave
37 Vilma Tomço Drejtore e Përgjithshme e Integrimit Europian, Ministria e Shtetit për Inovacionin dhe Admin Publike
38 Vjollca Lleshi Drejtore e Sekretariatit Europian, Ministria e Integrimit Europian






